דאק דיינסטי

דאק דיינסטי (באנגלית Duck Dynasty, בתרגום מילולי לעברית "שושלת הברווזים") היא סדרת מציאות אמריקאית, ששודרה בערוץ A&E בשנים 2012–2017. הסדרה עוסקת בבני משפחת רוברטסון מלואיזיאנה, שהתעשרו ממכירת ציוד לציד ברווזים, אך שומרים במידה רבה על אורח החיים וסולם הערכים הישן של הדרום הכפרי בארצות הברית. רוב פרקי הסדרה זכו ל-8.5 מיליון צופים והיא הפכה לתוכנית הטלוויזיה הנצפית ביותר בערוץ A&E. בעקבות הצלחת הסדרה, הוציאו בני המשפחה, באוקטובר 2013, אלבום של מזמורי חג המולד, שנמכר במאות אלפי עותקים. אחדים מהם כתבו ספרים העוסקים בחייהם ובאמונותיהם. פיליפ (פיל) רוברטסון (נולד ב-24 באפריל 1946) - החמישי משבעת ילדיהם של ג'יימס ומריט רוברטסון. בעברו שחקן פוטבול בליגת המכללות ומורה. רוברטסון פיתח משרוקית לציד ברווזים, רשם עליה פטנט, וב-1973 הקים את החברה המשפחתית מפקד הברווזים (באנגלית, Duck Commander). נשוי ואב לארבעה. מרשה קיי רוברטסון (מיס קיי) (נולדה ב-1 בדצמבר 1950) - נשאה לפיל בהיותה בת 16. עקרת בית ומחברת ספר בישול. סיילאס (סיי) רוברטסון (נולד ב-27 באפריל 1948) - אחיו של פיל, מכונה בסדרה "הדוד סיי". גויס לצבא ארצות הברית ב-1969, שרת במלחמת וייטנאם, והמשיך בשרות צבאי עד 1993. עובד מאז בחברה המשפחתית. נשוי ואב לשניים. ויליאם (וילי) רוברטסון (נולד ב-22 באפריל 1972) - בנם השלישי של פיל ומיס קיי, מנכ"ל החברה ומי שהוביל את צמיחתה לעסק של מיליונים. משתתפי הסדרה נוהגים ללגלג על התרחקותו (היחסית) מאורח החיים המסורתי של המשפחה. וילי נשוי לקורי, מנהלת המשרד של החברה, והם הורים לחמישה ילדים, שניים מהם מאומצים. ג'ייסון סיילאס (ג'ייס) רוברטסון (נולד ב-16 באוגוסט 1969) - בנם השני של פיל ומיס קיי, מנהל התפעול של החברה ומפתח משרוקיות לציד ברווזים. נשוי ואב שלושה. ג'פטה (ג'פ) רוברטסון (נולד ב-28 במאי 1978 - הצעיר שבמשפחה עובד לעיתים במפקדת הברווזים אימו קיי דואגת לו לרבות ומצדיקה אותו. ג'סטין מרטין - עובד במפקדת הברווזים מאופיין כבחור גדול ועצלן. ג'וש גודווין - עובד במפקדת הברווזים מאופיין כבחור גדול, עצלן, פחדן ואכלן. בדצמבר 2013 השעה ערוץ A&E את פיל רוברטסון מן הסדרה, בעקבות התבטאויות נגד הומוסקסואליות בריאיון לכתב העת GQ. ההשעיה בוטלה כעבור תשעה ימים, בעקבות לחץ של מעריצים וארגונים שמרניים. Duck the Halls: A Robertson Family Christmas (Universal Music Group Nashville, 2013) The Duck Commander Family: How Faith, Family, and Ducks Built a Dynasty, by Willie Robertson, Korie Robertson and Mark Schlabach Happy, Happy, Happy: My Life and Legacy as the Duck Commander, by Phil Robertson and Mark Schlabach Miss Kay's Duck Commander Kitchen: Faith, Family, and Food - Bringing Our Home to Your Table, by Kay Robertson and Chrys Howard Si-cology 1: Tales and Wisdom from Duck Dynasty's Favorite Uncle, by Si Robertson אתר האינטרנט הרשמי של דאק דיינסטי (באנגלית) דאק דיינסטי, ברשת החברתית פייסבוק דאק דיינסטי, ברשת החברתית אקס (טוויטר) דאק דיינסטי, ברשת החברתית אינסטגרם דאק דיינסטי, סרטונים בערוץ היוטיוב "דאק דיינסטי", במסד הנתונים הקולנועיים IMDb (באנגלית) "דאק דיינסטי", באתר Rotten Tomatoes (באנגלית) "דאק דיינסטי", באתר Metacritic (באנגלית) "דאק דיינסטי", באתר Hulu סדרות (באנגלית) "דאק דיינסטי", במסד הנתונים הקולנועיים KinoPoisk (ברוסית) נילי לוין, "דאק דיינסטי": הם יורים גם בברווזים, באתר ynet, 6 באוגוסט 2013 רותה קופפר, "דאק דיינסטי": הסדרה האמריקאית המפתיעה של השנה, באתר הארץ, 7 באוגוסט 2013 צייד הברווזים שעיצבן את אמריקה, באתר ynet, 22 בדצמבר 2013 רותה קופפר, הגזענות וההומופוביה יחסלו את הסדרה המפתיעה של השנה?, באתר הארץ, 22 בדצמבר 2013 רותה קופפר, פיל רוברטסון ישוב לסדרה "דאק דיינסטי", באתר הארץ, 29 בדצמבר 2013